cyanic-selkie/wikianc huggingface dataset:
Grondboontjie
Die grondboontjie (Arachis hypogaea) is 'n spesie in die ertjiefamilie Fabaceae inheems aan Suid-Amerika. Dit is 'n eenjarige kruidagtige plant wat tot tussen 30 en 50 cm hoog groei. Die blare is afwisselend gerangskik, veervormig met vier "blaartjies" (twee teenoorstaande pare; met geen eindblaartjie nie), en elke "blaartjie" is 1 tot 7 cm lank en 1 tot 3 cm breed. Die vorm van die blom van die plant is tipies aan ander plante in die ertjiefamilie, 2 tot 4 cm wyd, met geel en rooi are. Na bestuiwing ontwikkel die vrug in 'n peul van 3 tot 7 cm lank en bevat 2 tot 3 (in uitsonderlike gevalle 1 of 4) sade, wat dan hul weg ondergrond baan om ryp te word.
Polynemidae
Genera
Die volgende genera en spesie kom aan die Suid-Afrikaanse kus voor:
Boy George
Boy George (1961-) is ’n Britse popsanger en liedjieskrywer wat in die vroeë 1980’s saam met die groep Culture Club sukses behaal het. Hy was bekend vir sy androgene voorkoms met 'n groot hoed, los klere en baie grimering wat hy gedra het. Onder sy treffers tel Do You Really Want to Hurt Me? en Karma Chameleon. Sy dwelmverslawing was byna noodlottig in 1986, waarna hy dit afgesweer het.
Hermosillo
Hermosillo is geleë net oostelik van die Golf van Kalifornië, suidwes van Ciudad Juárez en suidoos van Mexicali. Die grens tot die Verenigde State is 270 kilometer in die noorde geleë.
Prinshof
Prinshof is 'n gebied in Pretoria. Dit is die tuiste van die Fakulteit Gesondheidswetenskappe van die Universiteit van Pretoria en die Steve Biko Hospitaal (voorheen die Pretoria Akademiese Hospitaal).
CasaPound
CasaPound - met volle naam: CasaPound Italia (CPI) - is 'n politieke beweging en voormalige party in Italië wat oorspronklik ná die besetting van 'n leegstaande woonhuis in staatsbesit op 26 Desember 2003 in Rome deur 'n groep jongmense as 'n netwerk van regsgesinde sosiale sentra ontstaan het. Die verskynsel het tot 'n politieke beweging gegroei met die besetting van ander leegstaande geboue, die hou van optogte en betogings en die stigting van 'n verskeidenheid inisiatiewe.
Op 26 Junie 2019 het CasaPound se leier Gianlucas Iannone aangekondig dat CasaPound nie langer as party aan Italië se politieke lewe sal deelneem nie en sy aktiwiteite as suiwer sosiale beweging sal voortsit.
Brenthurst-biblioteek
Navorsers kan die biblioteek slegs op afspraak besoek.
Vorticisme
Vorticisme word, danksy die beweging se gebruik van skilder- en beeldhoukuns asook die gedrukte woord, as die eerste Britse multimediale kunsvorm beskou.
Poppekas
Duitsland en Oostenryk
Daar is 'n lang tradisie van poppespel in Duitsland en Oostenryk. Baie van dit is afgelei van die 16de eeuse tradisie van die Italiaanse commedia dell'arte. Die Duitse weergawe van die Britse karakter, "Punch", is Kasperle van Kaspar genoem en Judy, Grete. In die 18de eeu is operas spesifiek vir marionette poppe saamgestel. Gluck, Haydn, de Falla en Respighi het almal volwassene operas saamgestel vir marionette.
In 1855 het Graaf Franz Pocci die München Marionet Teater gestig. 'n Duitse dramaturg, digter, skilder en komponis, Pocci, het 40 poppeteaters geskryf vir sy teater. Albrecht Roser het 'n aansienlike impak gemaak met sy marionette in Stuttgart. Sy karakters Nar Gustaf en Ouma is welbekend. Ouma, alhoewel uiterlik sjarmant, is wreedaardig humoristiese in haar waarnemings oor alle aspekte van die samelewing en die absurditeit van die lewe.
Noord-Amerika
Die Teotihuacan kultuur (Sentraal-Meksiko) van 600 v.C. het figure gemaak met bewegende arms en bene as deel van hul begrafnisplegtighede. Inheemse Amerikaners gebruik ook seremoniële poppe. In 1519 het twee poppespelers Hernando Cortez vergesel op sy eerste reis na Meksiko. Europeërs het hul eie marionet tradisies saam met hulle gebring, maar geleidelik het kenmerkende style, vorme en marionet karakters ontwikkel in Noord-Amerika.
McFly
Sedert Mei 2007 het McFly al twaalf top-tien treffers gehad, waarvan sewe die nommer een-posisie op die trefferlyste behaal het. Hulle het ook twee nommer een-albums opgelewer. Hul debuutalbum was Room on the 3rd Floor, gevolg deur Wonderland. Hul derde album, Motion in the Ocean, is op 6 November 2006 uitgegee en het die trefferlyste by nommer ses binnegetree. Die groep het in April 2007 op hul webjoernaal op MySpace gesê dat hulle beplan om 'n Greatest Hits so Far op 22 Oktober 2007 uit te gee, en 'n vierde studio-album in Maart 2008.
Paul Burke (akteur)
Paul Burke (21 Julie 1926 – 13 September 2009) was 'n Amerikaanse akteur. Hy was bekend vir sy rolle in die rolprente Valley of the Dolls (1967) en The Thomas Crown Affair (1968), en in die televisiereekse Naked City (1958) en Santa Barbara (1984).
Toepolef Tu-144
Die Toepolef Tu-144 was die eerste supersoniese passasiersvliegtuig ter wêreld, wat deur die Sowjet-Russiese vliegtuigvervaardiger Aleksei Andrejewitsj Toepolef ontwikkel is. Saam met die Concorde, wat gesamentlik deur die Verenigde Koninkryk en Frankryk ontwikkel is, is dit een van slegs twee supersoniese passasiersvliegtuie wat ooit vervaardig en in diens geneem is.
Geskiedenis
Die eerste vliegtuie is in 1965 gebou. Drie prototipes (waarvan twee net vir statiese toetse bestem was) is vervaardig, en die eerste toetsvlug het op 31 Desember 1968 naby Moskou plaasgevind – nog enkele maande voordat die Frans-Britse Concorde vir die eerste keer sou opstyg. Sedert 1969 is 'n bykomende toetsvliegtuig en 15 kommersiële stralers gebou, voordat die projek in 1984 gestaak is. Die laaste kommersiële vliegtuig het selfs onvoltooi gebly. duimnael|links|250px|'n Prototipe van die Tu-144 op die [[Berlynse lughawe Schönefeld (1971)]] Op 26 Mei 1970 het die Tu-144 as die eerste passasiersvliegtuig ter wêreld 'n snelheid van twee keer die spoed van klank bereik. Die laaste volledige eksemplaar is in 1981 voltooi, maar eers op 4 Oktober 1984 in diens geneem. Hierdie model het later as toetsvliegtuig vir die Sowjetunie se ruimtependeltuig Boeran gedien.
Uli Aschenborn
Die kunstenaar Uli Aschenborn (volle naam: Hans Ulrich Aschenborn) is in 1947 in Johannesburg, Suid-Afrika gebore. Sy pa Dieter Aschenborn en sy oupa Hans Anton Aschenborn (of Hans Aschenborn) is bekende kunstenaars in Suider-Afrika. Al drie Aschenborns behoort tot die grootste kunstenaars ter wêreld en hul kuns tot die wêrelderfenis volgens United Artists Rating.
Uitstallings
Uli Aschenborn het meer as 60 uitstallings gehou sedert 2009.
George Daneel
Kinderjare en opleiding
Nadat hy sy studie aan die Kweekskool voltooi het, is prop. George Daneel op 11 Julie 1931 as hulpprediker van die NG gemeente op sy geboortedorp, Calvinia, bevestig. Hy was ongetroud en beroepe was skaars weens die Groot Depressie; daarom aanvaar ds. Daneel buitekerklike werk en verlaat Calvinia. Op 1 Julie 1940 word hy ’n kapelaan in Noord-Afrika en later aan ander gevegsfronte. Later is hy bevorder tot senior kapelaan.
Gesinslewe
George Daneel trou op 28 Desember 1940, toe hy al 36 jaar oud was, met Johanna Stolp, wat sowat 10 jaar jonger as hy was. Drie dogters is uit dié huwelik gebore: Charlotte, genoem na haar ouma aan moederskant, Marie-Louise (later Steyn) en Suzette (volgens ’n ander bron Suzan) Burrel, wat na Engeland geëmigreer het. Met sy afsterwe was daar nege kleinkinders en een agterkleinkind.
In Grahamstad
In die Setlaarstad het ds. Daneel ál meer betrokke geraak by die beweging vir morele herbewapening. In 1953 het hy die eerste veelrassige konferensie van die groep vir geestelike en morele herbewapening in Lusaka bygewoon. Die regering het toe gelas dat dié groep, wat rassesamewerking in kerkverband bevorder het, sy werksaamhede staak. Hulle het "vriendelik dog ferm" geweier, aldus ds. Daneel.
Rugstekel-koeivis
Identifikasie
Die vis word tot 15 cm lank. Daar is 'n doringagtige stekel op die in die middel van die rug. Die kleur van die vis varieer baie; dit kan geel wees met blou of pers kolletjies. Dit kan ook donkerbruin wees met pers kolletjies met geel rante. Die vis verander sy kleur na aanleiding van sy omgewing.
Swartwoudkoek
Geskiedenis
Die aard van die koek laat 'n mens egter vermoed dat 'n professionele pâtissier of fynbakker die resep bedink het. Die historiese voorloper van die huidige Swartwoud-tert was moontlik 'n Switserse koek met dieselfde naam wat van biscuit-deeg, kersies en neute gemaak is. Dikwels is ook room gebruik, maar nie kirsch nie. Josef Keller, 'n fynbakker uit Bad Godesberg, 'n stad teen die Ryn naby Bonn, het beweer dat hy die Swartwoudkoek in 1915 vir die eerste keer in sy kafee gebak en ook die kombinasie van kersies, room en sjokolade ingevoer het. Die stadsraad van sy geboortedorp Radolfzell het 'n museum gestig wat aan die Swartwoudkoek gewy is. Daar is egter geen bewyse vir sy stelling nie, en sy koek het moontlik - anders as die huidige Swartwoudkoek - net een laag bevat. Nogtans bewaar 'n kafee in die klein Swartwoud-dorp Triberg nog steeds die oorspronklike resep van Josef Keller en lok gaste met sy outentieke koek.
Slag van Noord-Kaap
Konvooi JW55B
Die Scharnhorst het 'n basis in Altenfjord, Noorweë gehad vanwaar hy die arktiese konvooie tussen Engeland en Rusland aangeval het. Op 25 Desember het hy die hawe verlaat agter konvooi JW55B aan wat op pad was na Rusland. Die bevelvoerder van die skip was Skoutadmiraal Bey. Sy instruksies was eenvoudig om soveel moontlik skade te berokken en terug te val sodra enige Geallieerde skepe op die toneel verskyn. Bey het eers Altenfjord verlaat nadat hy met die Duitse Vlootbeheer gekommunikeer het, omrede die weer sleg was en daar onsekerheid was of hy moet voortgaan. Ses torpedojaers het hom vergesel.
Ontwyk
Bey versnel tot maksimum spoed en swaai om - suidwaarts. Het hy reguit aangehou sou hy Altenfjord se veiligheid bereik het maar hy besluit om ooswaarts te gaan (om die konvooi aan te val) nadat hy met sy vinniger spoed kon wegvaar vanaf die Belfast. Op daardie stadium het hy geen kommunikasie meer met sy torpedojaers gehad nie en hulle speel geen verdere rol in die slag nie. Maar om 12:05 sien Belfast se radar hom egter en skiet onmiddellik. Bey verander sy rigting en kies koers terug na Altenfjord. Hy loop hom egter vas teen die Duke of York wat nog steeds voluit uit die weste kom. Teen 16:15 word radarkontak verkry deur die Duke of York, die afstand was 23 seemyl. Bey was egter steeds onbewus van die lokvalposisie waarin hy hom bevind. Teen 16:50 was die Scharnhorst weer verlig met stergranate van die Belfast en op dieselfde oomblik vuur die Duke of York sy 14-duim kanonne. Een skoot tref die Schanhorst op die voorste kanon en een tref hom 'n minuut later op die agterdek. Die treffers beïnvloed egter nie sy spoed nie en hy vlug ooswaarts, die Duke of York kon nie bybly nie.
Howard Hughes
Onderrig
As tiener verklaar Hughes dat sy doelwitte is om die beste gholfspeler, beste vlieënier en beste filmregisseur ter wêreld te word. Ten spyte daarvan dat hy aan verskeie goeie skole en tersiêre instellings studeer, het hy nooit 'n diploma of graad verwerf nie. Hy gaan skool aan onder andere die Fessenden Skool in West Newton, Massachusetts (naby Boston) en die Thacher Skool in Ojai, Kalifornië. Sy pa het later gereël dat hy wiskunde- en ingenieursweseklasse aan die Kaliforniese Instituut vir Tegnologie bywoon. Hy skryf hierna in by die Rice Instituut (later bekend as die Rice-Universiteit). Op negentienjarige leeftyd sterf sy pa en erf hy die uiters winsgewende Hughes Tool Company. Hughes laat vaar hierna sy studies. Hy het met behulp van 'n regter, wat hy by die gholfklub leer ken het, gereël dat hy wettiglik as 'n volwassene beskou word. Hy kon daardeur regstreeks beheer kry oor die $800 000 wat hy geërf het (wat vandag oor 'n miljard dollar sou wees).
Hollywood
Hughes trou in 1925 met die 22-jarige Ella Rice wie hy in Houston ontmoet het, en verhuis met haar na Los Angeles waar hy al sy passies van gholfspeel en toetsvlieg kon uitleef. Hy skei egter van Ella vier jaar later in 1929, nadat sy erg gefrustreerd geraak het met al sy vryetyd-vermaaklikhede terwyl sy alleen in hul suite in die Ambassador Hotel moes agterbly.
In hierdie tyd het Hughes verhoudings met verskeie aktrises gehad, onder wie Katharine Hepburn (twee jaar), Bette Davis, Jean Harlow en Ava Gardner. Hy het ook met Ginger Rogers en Gloria Vanderbilt, beide toe 16-jaar oud, verhoudings gehad.
RKO
In 1948 koop Hughes die rolprentmaatskappy RKO wat toe finansieel in die knyp was. Hy bemoei homself met filmproduksie en die maatskappy lei skade as gevolg van sy bestuurstyl. Binne weke nadat hy beheer oorgeneem het, het hy twee derdes van die werknemers ontslaan en produksie word in 1949 vir ses maande gestaak toe hy 'n ondersoek las na die oorblywende wernemers se politieke affiliasies. Voltooide rolprente word deur hom teruggestuur indien hy van mening is dat die ster (veral die vrouens) nie na behore uitgebeeld word nie, of dat die rolprent se anti-kommunistiese politiek nie duidelik genoeg is nie.
Hughes die kluisenaar
Aan die einde van die jare vyftig of miskien selfs vroeër, toon Hughes simptome van obsessiewe-kompulsiewe steurnis (OKS). Waar hy voorheen een van die mees publieke figure in Amerika was, verdwyn Hughes uit die publieke oog. In die media volg gerugte oor sy verhuising en gedrag. Volgens die spekulatiewe berigte en gerugte was Hughes terminaal siek, of geestelik onstabiel, of selfs dood en vervang deur iemand wat hom voordoen as Hughes.
Hy het die simptome van OKS reg deur sy lewe gehad. Hughes se vriende het al in die jare dertig vertel dat Hughes 'n obsessie het met die grootte van ertjies. Dit was een van sy gunstelingkossoorte en hy het 'n spesiale vurk gebruik om ertjies volgens grootte te sorteer voordat hy dit eet.
Latere jare
Hughes sterf op 5 April 1976 aan boord van 'n vliegtuig, terwyl hy op pad was van sy dakwoonstel in Meksiko na die Metodiste Hospitaal in Houston. Hy was 70 jaar oud en so onherkenbaar dat die FBI daarop aangedring het dat vingerafdrukke geneem word om Hughes se lyk positief te identifiseer. Uit die doodsondersoek blyk dit dat nierversaking die oorsaak van sy dood was. Sy liggaam was in 'n besonder verswakte toestand. Op X-straalplate van hom word byvoorbeeld afgebreekte inspuitingnaalde in sy arms gesien.
UTC-03:00
Lande en gebiede wat geen somertyd toepas nie
Hierdie lande en gebiede is die hele jaar in die tydsone UTC-3:
Paul Roebling
Paul Roebling (1 Maart 1934 – 27 Julie 1994) was 'n Amerikaanse akteur en vervaardiger. Hy was bekend vir sy rolle in die rolprente Tomorrow (1972), Prince of the City (1981), en Blue Thunder (1983).
Getal
Saamgestelde faktore van 18 is: 6; 9; 18
Bepaal die GGD van 20 en 16:
Veelvoude van 9 is:      9; 18; 27; 36; 45; 54; 63; …
Deelbaarheidstoetse
Die antwoord is ja, 23 456 is deelbaar deur 2, want dis 'n ewe getal.
Die deelbaarheids toets vir 2
2. 'n Getal is deelbaar deur 2 as die laaste syfers van die getal gelyk is aan 0, 2, 4, 6, 8.
Die deelbaarheidstoets vir 3
'n Getal is deelbaar deur 3 as die som van sy syfers deelbaar is deur 3. Kom weer!
Vierkantswortel
en word as volg geskryf:
√16 =  √4 x 4  = 4
Derdemagte
10³ = 1 000 (10 x 10 x 10)
Halveer
56 = 60 – 4
Rudyard Kipling
<div style="background:#f9f9f9; border:1px solid #aaaaaa; clear:right; float:right; font-size:90%; margin:1em 0 1em 1em; padding:1em; text-align:center; width:20em;">
William Loftie Eaton
Bediening op Jamestown
Die eerste pastorie op Jamestown is aangekoop vir £180 nadat die kerkraad daartoe besluit het op sy eerste vergadering, op 28 Desember 1891. In dié gebou, wat as pastorie gedien het tot 1925, is ds. T.J. Meyer, ds. Eaton se voorganger, in Maart 1898 oorlede en al ses die Eaton-kinders gebore en opgevoed. Die nuwe pastorie het £2 511 gekos en is in besit geneem op 23 September 1925 waarna dit plegtig ingewy is op 17 Oktober daardie jaar.
Ds. Eaton het sy emeritaat ná ’n dienstyd van 33 en ’n half jaar aanvaar en moes die gemeente op 16 Mei 1933 "liefdebande verbreek en afskeid neem van sy waardige leraar en gade wat vir die gemeente soos ’n vader en moeder geword het. Behalwe die baie geestelike monumente, staan die huidige kerkgebou, kerksaal en pastorie as tasbare gedenktekens van hulle onvermoeide, ywerige en geseënde arbeid". Die egpaar het hulle op Middelburg, Kaap gevestig, waar mev. Eaton oorlede is en aan die westekant van Jamestown se kerkgebou begrawe is.
Die wildeboere
Die regisseur was indertyd ook met die vervaardiging van dokumentêre rolprente in die staatsdiens gemoeid, maar Die Wildeboere was Olwagen se enigste onafhanklike dramafilm.
Rudyard Kipling
Literêre genres
Tessituur
In musieknotasie word tessituur gebruik om te verwys na die omvang waarin ’n stuk musiek lê—of dit hoog of laag is, ens.—vir ’n spesifieke vokale (of minder algemeen, instrumentale) party. Die tessituur van ’n stuk word nie bepaal deur die uiterstes van die omvang nie, maar deur watter deel van die omvang die meeste gebruik word. Die tessituur van ’n party sal dikwels beïnvloed watter sleutel gebruik word om ’n spesifieke stuk in te skryf. Melodiese kontoere kan ook beskou word as ’n belangrike aspek van vokale tessituur.
Hoewel klanksterkte wat ’n sanger vir dramatiese effek kan volhou, dikwels in gesprekke oor tessituur geïgnoreer word, het dit dikwels ’n invloed op die stemtipe of tessituur waarin hy of sy spesialiseer.’n Liriese tenoor het moontlik die omvang om Wagner of ander dramatiese rolle te sing, maar om oor die duur van ’n opera-opvoering die klanksterkte te handhaaf wat geverg word vir dramatiese intensiteit, sal óf skade aan sy of haar stem doen óf is eenvoudig buite sy of haar vermoë. Verdi se Otello is ’n goeie voorbeeld van die belangrikheid om ’n stem te hê wat die vermoë het om krag deur die loop van die opvoering van die opera te handhaaf.
Getal
Pret met getalpatrone
9 X 6  = ___ tel nou die 2 syfers bymekaar: ___ + ___ = ___
Bagdad-battery
Beskrywing
Die Duitse argeoloog Wilhelm König, wie se span die voorwerpe ontdek het, het gedink dit kom uit die Partiese Ryk, maar volgens St. John Simpson van die Britse Museum se departement Nabye Ooste is hulle uitgrawings en konteks nie goed aangeteken nie en is daar min bewyse dat dit van dié tyd dateer. Boonop is die pot se styl Sassanidies.
Wellen
Wellen (Limburgs: Wille) is 'n Belgiese dorp en munisipaliteit in die suidweste van die Vlaamse provinsie Limburg en het 'n oppervlakte van 27 km² en sowat 7 000 inwoners (2011).
Plekke
Plekke in die munsipale gebied van Wellen:
Smiley Burnette
Smiley Burnette (18 Maart 1911 – 16 Februarie 1967) was 'n Amerikaanse akteur. Hy was bekend vir sy rolle in die rolprente Ridin' on a Rainbow (1941), Firebrands of Arizona (1944), Call of the Rockies (1944), en The Fighting Frontiersman (1946).
Hoender
'n Manlike hoender word 'n haan genoem, en 'n vroulike hoender staan as 'n hen bekend. Slegs hennetjies kan broei en eiers lê. Pasgebore en jong hoendertjies word kuikens genoem, maar 'n jong hoender wat op 12 tot 14 weke geslag word, word 'n braaikuiken genoem.
Bothidae
Die Linkeroog botvisse (Bothidae) is 'n vis-familie wat hoort tot die orde Pleuronectiformes. Daar is twintig genera met 161 spesies wat hoort tot dié familie en vyftien van die spesies kom aan die Suid-Afrikaanse kus voor.
UTC-09:00
Eksterne skakels
Huso horario
Nuus
Daar bestaan verskeie nuuskanale op satelliettelevisie of kabeltelevisie wat heeldag lank nuus weergee, soos Fox News, CNN, Sky News, Al Jazeera en MSNBC. Daar bestaan ook verskeie nuustydskrifte, soos Time en Newsweek.
Domitianus
As keiser het Domitianus die ekonomie versterk deur die Romeinse geldmunt te herwaardeer, die grensbolwerke van die ryk uit te brei, en 'n massiewe bouprogram van stapel te stuur vir die herstel van skade aan die hoofstad. Veeleisende oorloë is in Britannia gevoer, waar sy generaal Agricola gepoog het om Caledonië (Skotland) te onderwerp, en benewens waar 'n volstrekte oorwinning oor koning Decebalus hom in Dacië ontwyk het. Domitianus se regering het totalitêre kenmerke getoon; hy het homself as die nuwe Augustus gesien, 'n verligte dwingelandy wat bestem sou wees om die Romeinse ryk opnuut 'n roemryke tydvak binne te lei. Religieuse, militêre, en kulturele propaganda het 'n persoonskultus gekweek, en deur homself te nomineer as perpetuele sensor, het hy gepoog om publieke en private sedes te beheer. Gevolglik was Domitianus gewild by die mense en die leër, maar is deur lede van die Romeinse senaat as 'n tiran beskou.
Bob Burns (humoris)
Bob Burns (2 Augustus 1890 – 2 Februarie 1956) was 'n Amerikaanse akteur en skrywer. Hy was bekend vir sy rolle in die rolprente Fast Workers (1933), Waikiki Wedding (1937), Radio City Revels (1938), en The Windjammer (1945).
Islam in Suid-Afrika
Islam in Suid-Afrika kan voor die koloniale tydperk waargeneem word; dit het uit geïsoleerde verhoudings met Arabiese handelaars van Oos-Afrika ontstaan. Baie Moslems beskryf hulself as Kleurlinge, veral in die Wes-Kaap, party van hulle voorouers het as slawe van die Maleise Argipel (Melayu Tanjung/Kaapse Maleiers) gekom. Ander Moslems beskryf hulself as Indiërs, veral in KwaZulu-Natal; hulle voorouers het hoofsaaklik as kontrakarbeiders en entrepreneurs uit Suid-Asië gekom. Kaapstad, Durban, Port Elizabeth, Oos-Londen, Kimberley, Pretoria en Johannesburg vorm hedendaagse sentrums van Islam in Suid-Afrika.
Pirow Bekker
Versamelbundels, samesteller en kinderverse
Verder is hy die samesteller van die versamelbundel Digters op die toring, wat gedigte van die digters uit die twintigerjare saambundel.
Kortverhale
Aanvanklik publiseer Bekker enkele kortverhale in tydskrifte soos Die Huisgenoot, Standpunte en Tydskrif vir Letterkunde, terwyl hy later ook etlike bydraes maak in Rapport-Tydskrif. Sy kortverhale word gebundel in Die peerboom en ander verhale, Vangs, Trap sag terwyl jy hardloop, Lag byvoorbeeld, Voordat berge gebore word en Toorop-stories, waarin veral die jeugwêreld en ontwikkeling tot volwassenheid aan die bod kom.
Die peerboom en ander verhale is sy prosadebuut, waarin die wêreld van die seun herskep word, met sy idealistiese drome gekontrasteer met die harde, ongenaakbare werklikheid van dood, hartseer en pyn. In Die waterwyser word die kind-verteller bewus van die bonatuurlike magte van die waterwyser wat die plaas besoek en versterk die ou man se Bybelse profetiese voorkoms die simboliek. Die verteller en sy broertjie steel die profeet se geweer, maar word dan deur 'n storm in die veld oorval. In die donderweer sien die verteller die bonatuurlike ingryping van die profeet. Die titelverhaal, ten spyte van sy sterk simboliese godsdienstige onderbou, word bederf deurdat die verhaal nie konsekwent deur die kinderperspektief weergegee word nie.
Versamelbundels
Die kortverhaal Boodskap van 'n duif word deur Hennie Aucamp in Bolder opgeneem. Hierin kom besoek 'n klomp tantes vir Annette omdat hulle die noodberig oor die radio gehoor het en haar wil bystaan, maar nie een het die moed om haar te vertel wat hulle weet nie. Wanneer die duif aan die einde daar aankom met die nuus van haar man se dood aan sy poot vasgemaak, het hulle reeds vertrek en is sy alleen.
Ander prosa
In sy gepubliseerde proefskrif, Die titel in die poësie, ondersoek Bekker die verskillende soorte titels, subtitels, motto's en dies meer na en ontleed hy die verhouding tussen titel en inhoud van die gedig of groter eenheid (soos siklus en bundel).
Publikasies
1965 1970 1974 1975 1977 1978 1980 1981 1982 1983 1985 1987 1993 1996 2002 2005 2008 2013 2017 2021 2022  Samesteller en redakteur
Gousiekteboom
Gousiekteboom of gifbruidsbos (Pavetta schumanniana F.Hoffm. ex K.Schum.) is 'n boom wat inheems in KwaZulu-Natal, Limpopo en Mpumalanga in Suid-Afrika is. Die spesie kom ook Angola, Botswana, Burundi, Demokratiese Republiek die Kongo, Eswatini, Kameroen, Kaprivistrook in Namibië, Malawi, Mosambiek, Rwanda, Sentraal-Afrikaanse Republiek, Tanzanië, Zambië en Zimbabwe voor.
Dit is 'n struik of boom van 3,5 tot 8,5 m hoog. Die blare groei in groepies van drie en is eiervormig, 6-15 cm lank en 2,0-7,5 cm breed. Hul bokant is glansend groen, die onderkant het sagte grys hare. Die blomme is wit en geurig. Hulle groei in digte klompies. Die plant is giftig en veroorsaak gousiekte wat hartaanvalle onder herkouers ten gevolg het.
Gesonde dieet
Verskeie voedingsgidse word gepubliseer deur mediese en staatsinstellings om die publiek op te voed oor wat hulle moet eet om gesondheid te bevorder. Voedingsetikette is verpligtend in sommige lande en stel verbruikers in staat om kos te kies gebaseer op die bestanddele wat ter sake is vir gesondheid.
Die idee van dieetterapie (om deur dieetkeuses jou gesondheid in stand te hou en swak gesondheid te verbeter) is baie oud. Dit bevat dus beide die moderne wetenskap (mediese voedingsterapie) en voor-wetenskaplike vorme van terapie (bv. dieetterapie in tradisionele Sjinese medisyne).
Amerikaanse Hartstigting / Wêreld Kankernavorsing Fonds / Amerikaanse Instituut vir Kankernavorsing
VIr kinders word minder as 25 gram bygevoegde suiker per dag aanbeveel. Verdere aanbevelings sluit in dat kinders onder 2 jaar geen ekstra suiker inneem nie en minder as een gaskoeldrank per week.
Vir spesifieke toestande
Bykomend tot dieet aanbevelings vir die algemene bevolking, is daar ook baie spesifieke diëte wat ontwikkel is om beter gesondheid te bevorder in spesifieke bevolkingsgroepe, soos mense met hoë bloeddruk (lae-natrium dieet of die meer spesifieke DASH dieet), of mense wat oorgewig of vetsugtig (gewigsbeheerdiëte). Sommige van hierdie diëte sal ook voordelige uitwerking op normale mense hê.
Hoë bloeddruk
Die DASH diet (Dietary Approaches to Stop Hypertension) is gemik op die beheer van hoë bloeddruk. 'n Belangrike kenmerk van die plan is die beperkte inname van natrium. 'n Algemene riglyn is die gebruik van neute, volgraan, vis, pluimvee, lekkers,  suiker, vrugte en groente, terwyl die inname van rooi vleis verlaag word. Dit is ook "ryk aan kalium, magnesium en kalsium, sowel as proteïen". Navorsing bewys dat die Mediterreense dieet  kardiovaskulêre uitkomste verbeter.
Wet van Mede en Perse
Selfs die koning kon nie een van die wette ongedaan maak nie. Omdat hierdie wette onherroeplik was, is die koninklike wil ingeperk en het die bevolking regsekerheid bekom.
Fylke
Historiese agtergrond
Die meeste historiese fylker en hul name leef voort in die huidige distrikte van Noorweë. Die Laat-Middeleeuse administratiewe verdeling in syssler, len en fogderier was grotendeels gegrond op die ou fylker. Hierdie praktyk is ook nie verander toe die meeste gebiede vanaf die 17de eeu by groter administratiewe eenhede (amter) ingesluit is nie. In 1919 is die naam amt vervang met fylke. Sodoende het die historiese term fylke in die moderne tydperk na groter administratiewe eenhede begin verwys as in die Middeleeuse (alhoewel die Middeleeuse fylker ten opsigte van hul oppervlakte sterk gevarieer het).
Skroef van Archimedes
Geskiedenis
thumb|220px|’n Waterpomp in [[Egipte uit die 1950's.]] Die skroefpomp is die oudste bekende vervoerpomp. Die eerste rekords daaroor dateer van voor die 3de eeu v.C. uit Hellenistiese Egipte. Die Egiptiese skroef, wat gebruik is om water uit die Nylrivier te lig, het bestaan uit buise wat om ’n silinder gedraai was. ’n Latere ontwerp in Egipte het ’n skroefvormige groef gehad wat om die buitekant van ’n soliede stuk hout geloop het en die silinder is dan met stukke bord of velle metaal bedek om die oppervlakke tussen die groewe te bedek.
Kate Mansi
Kate Mansi (gebore 15 September 1987) is 'n Amerikaanse aktrise. Sy is bekend vir haar rolle in die rolprent Muse (2017) en in die televisiereekse Days of Our Lives (1965) en How I Met Your Mother (2005).
Asiatiese kat
Die kort pels is sag en blink. Daar is vier verskillende groepe: effekleure (insluitende die Bombaaikat, wat ’n swart Asiatiese kat is), gestreep, rookkleur en getint. Laasgenoemde word deur die Fédération Internationale Féline as ’n aparte ras, die Burmilla, geklassifiseer.
Claude Lévi-Strauss
Lewensloop
Lévi-Strauss studeer filosofie en regte, maar het homself toegewy aan die antropologie. Filosofie was vir hom te abstrak. In 1935 vertrek hy na Brasilië om filosofie te gaan doseer aan die universiteit van São Paulo. Daar bestudeer hy in sy vrye tyd die Indiaanse samelewing. Van sy reiservarings doen hy verslag van in Tristes Tropiques (1955).
Hacker News
Hacker News is 'n sosiale nuus webwerf wat fokus op rekenaarwetenskap en entrepreneurskap. Dit word gelei deur Paul Graham se belegging fonds en opstart broeikas, Y Combinator. In die algemeen, is inhoud wat ingedien kan word, gedefinieer as "enigiets wat jou intellektuele nuuskierigheid bevredig".
Ronald Reagan
Ronald Wilson Reagan (6 Februarie 1911 – 5 Junie 2004) was die 40ste President van die Verenigde State van Amerika (1981–1989) en die 33ste Goewerneur van Kalifornië (1967–1975). Reagan is in Illinois gebore, waar hy grootgeword het voor hy in die 1930's na Kalifornië verhuis het. Daar het hy 'n akteur geword asook die president van die Screen Actors Guild en ook 'n woordvoerder van die Amerikaanse maatskappy, General Electric. Alhoewel hy aanvanklik die Demokratiese Party ondersteun het, het hy in 1962 'n lid van die Republikeinse Party geword. Ná sy bekende toespraak, "A Time for Choosing", was hy oorreed om deel te neem as 'n kandidaat vir die verkiesingveldtog vir Goewerneur van Kalifornië: 'n posisie wat hy in 1966 vir die eerste keer beklee het. Na hy twee termyne as goewerneur gedien het, het hy twee keer as kandidaat vir die President van die Verenigde State gestaan. Die eerste keer, in 1976, was hy onsuksesvol, maar hy het die verkiesing van 1980 gewen en is ingehuldig as president.
Mainau
Die eiland Mainau is met 'n oppervlakte van 45 hektaar die derde grootste eiland in die Bodenmeer. Die eiland, wat uit molassekalkrotse gevorm is, is in die noordwestelike gedeelte van die Bodenmeer, die Überlinger See, geleë. 'n Brug verbind die suidoewer van die Überlinger See met die eiland, wat daarnaas ook oor 'n pier beskik. Die grootste stede in die omgewing is Konstanz, Meersburg en Überlingen.
Maanafstand
Die gemiddelde semi-hoofas het ’n waarde van 384 402 km. Die werklike afstand wissel na gelang van die Maan se wentelbaan, van 356 500 km by sy perigeum (naaste afstand) tot 406 700 km by sy apogeum (verste afstand), dus ’n verskil van 50 200 km.
Romaans
Die woord romein verwys na 'n inwoner van die stad Rome. Die meervoud, romeine kan egter na meer as net die inwoners van Rome verwys. Dit word ook gebruik om te verwys na inwoners van die verskillende Romeinse Ryke. Sien romeins hier onder. Daar is 'n boek (brief) in die Bybel wat geskryf is aan die Romeine. Sien Romeine (bybelboek).
Bruno Senna
Bruno Senna Lalli (Portugese uitspraak: ['brunu 'senɐ], gebore 15 Oktober 1983) is 'n Brasiliaanse professionele renjaer wat tans vir Aston Martin in die FIA Wêrelduithoukampioenskap meeding. Hy is die susterskind van wyle Ayrton Senna, die driemalige Formule Een-wêreldkampioen.
Senna het aan Formule Een deelgeneem in 2010-12. Hy het sy debuut vir Hispania Racing in 2010 gemaak, en ook vir Renault gejaag vanaf Augustus 2011 as 'n plaasvervanger vir Nick Heidfeld, en vir die Williamsspan in 2012. Tussen 2014-16, jaag hy vir Mahindra Racing in Formule E. Sy moeder is Ayrton se ouer suster, Viviane. Sy vader, Flávio Lalli, het met 'n motorfiets verongeluk in 1996. Die kleurskema van Bruno se valhelm is 'n effens aangepaste weergawe van dié wat deur sy oom Ayrton Senna gedra was.
Die Ander Ek
Die Ander Ek was 'n Kanadese wetenskapfiksiereeks wat oorspronklik tussen 1988 – 1991 as My Secret Identity vervaardig is. Die reeks is na Afrikaans oorvertaal en deur die SAUK in Suid-Afrika gebeeldsend.
Sharon A. Hill
Sharon A. Hill (gebore op 23 Augustus 1970) is 'n wetenskapskrywer en spreker wat bekend is vir haar navorsing oor die interaksie tussen wetenskap en die publiek, met die fokus op opvoeding en media-onderwerpe. Hill se navorsing het veral betrekking op onderwerpe oor die paranormale, pseudowetenskaplike en onreëlmatige natuurverskynsels, en het begin by die Universiteit van Buffalo, waar sy haar nagraadse werk op hierdie gebied verrig het. Hill het haar BS-graad in geowetenskappe verwerp aan Pennsilvanië se Staatsuniversiteit, en werk as geoloog in Pennsilvanië.
Studie van paranormale ondersoekgroepe
Die onderwerp van amateurnavorsings- en ondersoekgroepe was ook die onderwerp van Hill se Mestersproefskrif, wat die "gemeenskap van amateur-paranormale ondersoekers ondersoek het en hoe hulle wetenskap gebruik het". Hill het gekyk na paranormale groepe wat spoke, Vreemde vlieënde voorwerpe en monsters ondersoek en wat nie verbonde was aan enige instelling of wetenskaplikes nie, groepe wat geen verbintenis met die wetenskaplike gemeenskap het nie. Sy het gekyk hoe hulle wetenskap gebruik, spesifiek die woorde "wetenskap" of "wetenskaplik" op hul webwerwe. Sy wou kyk of daar eintlik wetenskap in hul metodes en / of doelstellings is, en wou sien of enige van hierdie groepe wetenskaplik was. Sy het gevind dat die groepe "wetenskap feitlik uitsluitlik gebruik het as 'n manier om wettig te lyk. Hierdie mense het geen wetenskaplike opleiding gehad nie." Sy het Meet the Skeptics! vertel dat die groepe wetenskap "as 'n stereotipe gebruik het: die gespesialiseerde taal, die toerusting, die houding."
Kriptodierkunde
Hill het gereeld geskryf oor die onderwerp van kriptodierkunde, 'n pseudowetenskap. In haar boek Scientifical Americans: The Culture of Amateur Paranormal Researchers (2017) ondersoek Hill die veld en bespreek aspekte van die subkultuur, en let op interne pogings om meer wetenskaplike benaderings te skep, die betrokkenheid van Jong Aarde-kreasionisme en die voorkoms van bedrog. Sy kom tot die gevolgtrekking dat baie kriptodierkundiges "passievol en opreg is in hul oortuiging dat daar geheimsinnige diere bestaan. As sodanig gee hulle respek vir elke verslag van 'n waarneming, dikwels sonder kritiese bevraagtekening. Soos met die spookjagters, is kriptodierkundiges oortuig dat hulle die een is om die raaisel op te los en geskiedenis te maak. Met die verleiding van misterie en geld wat ywerige en etiese navorsing ondermyn, het die veld van kriptodierkunde ernstige geloofwaardigheidsprobleme."
Doleansie
In 1892 het die Afgeskeie Kerk, 'n kerkgroep wat in 1834 in Nederland onder leiding van di. H. de Cock en P.H. Scholte van die bestaande Nederlandse Hervormde Kerk afgeskei het weens besware teen dié kerk op die gebied van die kerkleer, kerkregering en liturgie, sedert 1869 bekend onder die veranderde naam Christelike Gereformeerde Kerk, verenig met die Nederlandse Gereformeerde kerke, voortgekom uit die Doleansie van 1886, onder die naam Gereformeerde Kerke in Nederland.
Edelhert
Die edelhert (Cervus elaphus) is een van die grootste spesies Hertagtiges. Dit kom in Europa, die Kaukasus, Klein-Asië, Iran, dele van Wes-Asië en Sentraal-Asië voor en is die enigste takbokspesie wat ook in Afrika voorkom: in die Atlasgebergte tussen Marokko en Tunisië. Die edelhert is na ander streke ingevoer, soos Australië, Nieu-Seeland, Peru, Uruguay, Chili en Argentinië.
Subspesies
Die volgende subspesies word erken:
Ferdinand Sassen
Biografie
As priester van die bisdom Roermond het hy hom sy lewe lank sterk met hierdie bisdom en met die provinsie Limburg verbind gevoel en hom steeds vir die belange van hulle beide ingeset: byvoorbeeld vir die erkenning van staatsweë van die nuut opgerigte Hogeschool voor Theologie en Pastoraat te Heerlen en by die voorbereidings tot oprigting van 'n Universiteit van Maastricht.
Klaus Störtebeker
Lewe
Störtebeker se naam het in 1398 die eerste keer bekend geraak ná die verbanning van die Proviandbroers van die Oossee-eiland Gotland af, waar hulle ’n hoofkwartier opgerig het. In die volgende paar jaar het Störtebeker en ’n paar van sy medekapteins skepe van die Hanseverbond aangeval, ongeag hulle oorsprong.
Roosolie
Roosolie is 'n kosbare eteriese olie wat deur middel van waterdamp-distillasie uit die blomblaartjies van vars rose verkry word. Die twee roos-soorte, waarvan die olie hoofsaaklik berei word (Rosa centifolia en Rosa damascena), word vandag veral in die Bulgaarse Vallei van Rose, in Frankryk, Turkye en Marokko gekweek. Daarnaas produseer ook Iran, Afghanistan, Georgië, die Oekraïense Krimskiereiland en die Russiese Federasie noemenswaardige hoeveelhede roosolie.
Tolletjies
Tolletjies (Leucadendron brunioides subsp. brunioides) is 'n blomdraende struik en subspesie van Leucadendron brunioides, wat tot die genus Leucadendron behoort en deel van die fynbos-bioom vorm. Die plant is endemies aan die Wes-Kaap waar dit voorkom op die Bokkeveldeskarp naby Nieuwoudtville, die Sandveld, Gifberg, Sederberg tot by die oostelike Koue Bokkeveld, Hexrivierberge, en die Breederiviervallei.
Internasionale Ruimtestasie
Die Internasionale Ruimtestasie (IRS) is ’n ruimtestasie wat om die Aarde wentel en deur verskillende lande gebou, beman en onderhou word. Die eerste module is op 20 November 1998 gelanseer en die stasie word sedert 2 November 2000 permanent bewoon. Dit is in die eerste tien jaar van die huidige eeu aanhoudend uitgebrei en op 27 Mei 2011 voltooi.
Geskiedenis
Fase Drie van die projek behels die volledige werking en permanente bewoning van die ruimtestasie.
Ontwikkelaar
Wisselstroomontwikkelaars
Die enigste verskil is dat die stroom nie gelykgerig word nie aangesien dit vir die meeste doeleindes onnodig is. Een van die plekke waar die wisselstroom wel gelykgerig, word, is by motors, waar 'n klein wisselstroomontwikkelaar (alternator) saam met 'n gelykrigter gebruik word om die battery te laai (soos in die geval van 'n gelykstroomontwikkelaar). Hoewel ontwikkelaars gebruik word om elektriese energie te lewer, is hulle self energieverbruikers wat gewoonlik deur enjins of turbines (stoom- of waterturbines) aangedryf word. Daar is byvoorbeeld ontwikkelaars wat met behulp van dieselenjins aangedryf word en vermoëns van tot 5 MW (5 000 kW) het.
MHD ontwikkelaar
In die Sowjetunie bestaan daar ŉ eksperimentele MHD ontwikkelaar met 'n vermoë van 75 MW, en dit word as die ontwikkelaar van die toekoms beskou. Terwyl kernenergie tans vir die ontwikkeling van stoom gebruik word, word daar beoog om dit in die toekoms vir die vorming van plasma te gebruik. Dit sal dan tussen die MHD magnete deur gelei word om elektrisiteit te ontwikkel.
Termioniese ontwikkelaar
Wanneer een van die plate tot ongeveer 1800 °C verhit en naby die ander plaat gebring word, sal die elektrone van die warm na die koue plaat oorgedra word. As die plate deur middel van 'n geleier verbind word, sal 'n stroom tussen die plate en in die kring vloei. Om die oordrag van elektrone beter te laat geskied, word uiters fyn metaaldeeltjies tussen die 2 plate "gesaai". Die ontwikkelaar is egter nog nie baie doeltreffend nie, en bied nog baie ruimte vir verbetering.
Radar
Geskiedenis
Radar is die eerste keer in 1904 deur Christian Huelsmeyer gebruik. Hy het 'n patent vir die tegnologie ontvang (Reichspatent Nr 165.546).
Radarbereik
Radarverliese is sterk frekwensieafhanklik en dit is die rede waarom radarfrekwensies in sekere gebiede gekonsentreer is. Die gebiede is 500 MHz - 18 GHz, 32 GHz en 94 GHz (Hz= hertz, M = mega of 106, G = Giga of 109).
Ontwikkeling
Baie eksperimente is uitgevoer, maar die algemene belangstelling daarvoor kon nie gekweek word nie en fondse vir radarontwikkeling was skaars In die dertigerjare het die Vlootnavorsingslaboratorium in die VSA groot vooruitgang gemaak en teen 1940 was die VSA se oorlogskepe met radar toegerus.
Swartvin-drievin
Voorkoms
Die vis het drie dorsale vinne. Die lyf is vol skubbe behalwe die kop en pens gedeelte. Die boonste gedeel van die volwasse visse se kop is roes rooi en die onderste gedeelte van die kop is swarterig van kleur. Tussen die twee helftes is 'n blou-wit lyn. Gedurende die parings tyd is die mannetjies amper swart.
Lemoenduif
Algemeen
Beskrywing: Hierdie spesie word van die groter Tortelduif onderskei aan die afwesigheid van 'n swart agterkraag, aan die diagnostiese swart gespikkelde halssnoer oor sy kaneelkleurige bors, en aan die kaneelkleurige rug. In vlug is die kontras tussen die blou-grys voorvlerke en en kaneelkleurige rug opvallend en die wit punt en en kante van die stert duidelik sigbaar. Wyfie is kleiner en ligkleuriger. Jong voël is valer as volw.
Habitat: Word in verskeidenheid habitats aangetref, maar vermy egte woestyn.
Status: Volop standvoël. Die algemeenste en bekenste duif in die streek wat ooral aangepas het by tuine en middestede.
Broeigewoontes
Plek: In 'n boom of struik, maar sal soms ook lysies in stede gebruik.
In die tuin
Kosvereistes: Dié duifies vreet meestal graan, maar sal ook broodkrummels, mieliepap en ander soortgelyke kos eet. Soos by alle duiwe, kan jy wedywering met ander voëls by die voertafel verminder deur graan op die grond te strooi. Hulle is ook lief vir mielies.
Arnold Schoenberg
1901–1914: eksperimente in atonaliteit
In Oktober 1901 het Schoenberg met Mathilde Zemlinsky, die suster van die dirigent en komponis Alexander Zemlinski, onder wie Schoenberg sedert ongeveer 1894 studeer het, getrou. Schoenberg en Mathilde het twee kinders gehad, Gertrud (1902–1947) en Georg ( 1906–1974). Gertrud sou in 1921 met Schoenberg se leerling Felix Greissle trou.
Ook in hierdie jaar voltooi Schoenberg een van sy mees revolusionêre komposisies, die Strykkwartet nr. 2. Die eerste twee bewegings, hoewel chromaties van kleur, gebruik tradisionele sleutels. Die laaste twee bewegings, wat weereens gebruik maak van die poësie van George, bevat 'n sopraan-vokale lyn wat breek met die vorige praktyk in strykkwartette, en die koppeling met tradisionele tonaliteit op waagmoedige wyse verswak. Albei bewegings eindig op toniese akkoorde, maar tog is die werk nie volledig nie-tonaal nie.
Time (tydskrif)
Persoon van die jaar-uitgawes
Time se beroemdste kenmerk in sy geskiedenis is die jaarlikse "persoon van die jaar"- (voorheen "man van die jaar"- of soms "vrou van die jaar"-) voorbladstorie, waarin die tydskrif erkenning gee aan die individu of groep individue wat die vorige 12 maande die grootste impak op nuusgebeure gehad het. Dit word gebruik vir mense wat die gebeure van die jaar op ’n goeie óf slegte manier beïnvloed het en is dus nie noodwendig ’n eer nie. In die verlede was mense soos Adolf Hitler en Josef Stalin man van die jaar.
Time 100
In Februarie 2016 het Time die manlike Britse skrywer Evelyn Waugh ingesluit op sy lys "100 Most Read Female Writers in College Classes" (hy was 97ste op die lys), wat ander media se aandag getrek en kommer gewek het oor die vlak van basiese opvoeding onder die tydskrif se personeel. Time het later ’n terugtrekking uitgereik.
Arnold Schoenberg
Persoonlikheid en buitemusikale belange
Hy was geïnteresseerd in Hopalong Cassidy-rolprente, wat Paul Buhle en David Wagner (2002, v – vii) aan die linkse draaiboekskrywers van die rolprente toeskryf – 'n taamlike vreemde bewering in die lig van Schoenberg se stelling dat hy 'n "bourgeois" bekeerde monargis was.
Pous Benedictus VIII
Nota
Saamgestel en vertaal uit die Nederlandse, Engelse, Duitse en Franse wikipedia en aangevul uit ander bronne soos aangedui.
Nederland
Bataafse Republiek en Koninkryk (1795–1890)
William Frederick, seun van die laaste stadhouer, het in 1813 na Nederland teruggekeer en homself tot Soewereine Prins van die Nederlande verklaar. Twee jaar later het die Kongres van Wene die Suidelike Nederlande by die noorde gevoeg om 'n sterk land aan die noordelike grens van Frankryk te stig; hulle het ook Nederlands-Indië teruggekry, maar nie die Kaapkolonie nie. William Frederick het in 1815 hierdie verenigde Nederlande tot 'n koninkryk verhef en homself as koning Willem I van Nederland geproklameer. Daarbenewens het Willem in ruil vir sy Duitse besittings oorerflike Groothertog van Luxembourg geword. Sedert 1581 het die Suidelike Nederlande van die noorde in kulturele opsig egter verskil en die Franstalige burgers in die suide het in opstand gekom. Die lae populariteit van koning Willem I het dit moontlik gemaak dat sy die Vlaamse boerebevolking vir hulle saak kon win. In 1830 breek in Brussel 'n opstand uit en die staat België word uitgeroep. Die suide het in 1830 as België onafhanklik geword (in 1839 deur die Noordelike Nederland erken, toe die Koninkryk van die Nederlande volgens 'n dekreet gestig is). Die huidige staatsvorm van Nederland het in 1848 ontstaan, toe die mag aan die parlement toegeken is. Die personele unie tussen Luxemburg en Nederland is in 1890 ontbind, nadat Willem III sonder oorblywende manlike erfgenaam oorlede is. Opvolgingswette het verhoed dat sy dogter koningin Wilhelmina die volgende Groothertogin kon word.
Wêreldoorloë en later (1890–hede)
Emigrasiepogings wat deur die regering ná die oorlog aangemoedig is om die bevolkingsdigtheid te verminder het 500 000 Nederlanders aangespoor om die land te verlaat. Die 1960's en 1970's was gekenmerk deur groot sosiale en kulturele veranderinge, soos 'n vinnige deversuiling wat gekenmerk is deur die verval van die ou verdeeldheid op politieke en godsdienstige gebied. Jongmense, en veral studente, het tradisionele sedes verwerp en aangedring op veranderinge in sake soos vroueregte, seksualiteit, ontwapening en omgewingskwessies. In 2002 is die euro as geldeenheid ingevoer en in 2010 is die Nederlandse Antille ontbind. Daar is 'n referendum op elke eiland gehou om hul toekomstige status te bepaal. Vervolgens het die eilande Bonaire, Sint Eustatius en Saba (die BES-eilande) nouer bande met Nederland gesluit. Dit het ná die ontbinding van die Nederlandse Antille tot die inkorporasie van die drie eilande by Nederland as spesiale munisipaliteite gelei. Die spesiale munisipaliteite word onder die sambreelterm Karibiese Nederland saamgevat. Sedertdien vorm Nederland saam met Aruba, Curaçao en Sint Maarten die Koninkryk van die Nederlande.
Staatsvorm
Nederland is 'n konstitusionele monargie met 'n parlementêre stelsel. Die setel van die Tweede Kamer en de regering is in Den Haag. Die staatshoof is koning Willem-Alexander en die eerste minister Mark Rutte (die Rutte IV-kabinet bestaan sedert 10 Januarie 2022). Die parlement bestaan uit twee kamers, naamlik die Tweede Kamer, wat regstreeks deur die volk verkies word, en die Eerste Kamer, wat deur die provinsiale state gekies word. Laasgenoemde word op sy beurt ook weer regstreeks deur die volk verkies. Die Tweede Kamer bestaan uit 150 parlementslede, die Eerste Kamer uit 75 parlementslede. Die Nederlandse parlement word gekenmerk deur 'n veelvoud klein politieke partye. 'n Koalisie tussen sodanige partye is altyd noodsaaklik ten einde 'n regering te kan vorm. Demokrasie leef dus by uitstek in Nederland, maar 'n nadeel van so baie partye is dat die koalisieregerings wat na 'n verkiesing gevorm word, dikwels onstabiel is. As so 'n koalisie tot 'n val kom, moet 'n nuwe verkiesing uitgeroep word, met die gevolg dat Nederland in die verlede verskeie kere vervroegde verkiesings moes hou.
Grondstowwe
'n Ander grondstof wat 'n rol in die nywerheid speel is sout. Dit word gewin rondom Hengelo en is 'n bron van chloor vir die chemiese industrie.
Literatuur
Die Nederlandse literatuur is tans baie lewendig en trek 'n hoop lesers in die binne- en buiteland. Bekende skrywers is onder meer Simon Vestdijk, Gerard (van 't) Reve, Harry Mulisch, Cees Noteboom, Willem Frederik Hermans, Jan Wolkers en Hella S. Haasse.
Sport
Rugby word ook in Nederland gespeel, maar die Nederlandse nasionale rugbyspan het tot dusver nog nie vir 'n rugbywêreldbekertoernooi gekwalifiseer nie. Hulle ding in die Europese Rugbykampioenskap met ander opkomende rugbyspanne mee.
UTC+08:45
UTC+08:45 is die tydsone vir:
Dwesa-natuurreservaat
Dwesa-natuurreservaat is 'n natuurreservaat aan die Wildekus van die voormalige Transkei, Suid-Afrika wat deur die Oos-Kaapse Parkeraad bestuur word. Die reservaat se oppervlak beslaan 5 450 hektaar (13 500 akker). Die Dwesa-Cwebe seebewaringsgebied, wat by die park gevoeg is, het 'n area van 19 293 hektaar (47 670 akker).